কেল-ঠোঁটি টুকান
কেল-বিলড টুকান (Ramphastos sulfuratus) বা কেল-ঠোঁটি টুকান, যা সালফার-ব্রেস্টেড টুকান, কেল টুকান, বা রেইনবো-বিলড টুকান নামেও পরিচিত। এটি টুকান পরিবারের একটি রঙিন ল্যাটিন আমেরিকান সদস্য। এটি বেলিজের জাতীয় পাখি। প্রজাতিটি দক্ষিণ মেক্সিকো থেকে কলম্বিয়া পর্যন্ত গ্রীষ্মমণ্ডলীয় জঙ্গলে পাওয়া যায়। এটি একটি সর্বভূক বন পাখি যা ফল, বীজ, পোকামাকড়, মেরুদণ্ডহীন প্রাণী, টিকটিকি, সাপ, ছোট পাখি এবং তাদের ডিম খেয়ে জীবন ধারণ করে থাকে।